મોદી તેમના ડ્રીમ પ્રોજેક્ટ 'મેક ઇન ઇન્ડિયા'ને ઉદ્યોગો માટે વધારે સાનુકૂળ બનાવવા માટે ભારતમાં કોઇ એક સ્થળે મેગા ઇન્ડસ્ટ્રીયલ પાર્ક બનાવવાનું વિચારી રહ્યા છે. આ પાર્કમાં ભારત સહિત વિશ્વભરની જાયન્ટ કંપનીઓ એક સમુહમાં મુખ્ય ઉદ્યોગોની સાથે તેને સંલગ્ન ઉદ્યોગો સ્થાપી શકે તેવી સંકલ્પના તૈયાર કરવામાં આવી છે. આ સંકલ્પનાને વાસ્તવિકતા બનાવવા ઔદ્યોગિક નીતિમાં ફેરફાર કરવામાં આવશે.